ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE

 -  privind vânzarea prin licitaţie publică a unui teren în suprafață de 131 mp, 

situat pe strada Victoriei, F.N.

Având în vedere:

- dispoziţiile art. 363 din OUG nr. 57/2019 privind Codul administrativ, cu modificările şi completările ulterioare;
- Hotărârea Consiliului Local nr. 39/26.03.2025 pentru aprobarea Raportului de oportunitate privind vânzarea prin licitație publică a unui teren în suprafață de 131 mp situat pe strada Victoriei F.N.;
- Hotărârea Consiliului Local nr.170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului Boldeşti-Scăeni;
- raportul de evaluare întocmit de CI ENE CONSTANŢA expert contabil evaluator imobiliar;

În temeiul prevederilor art. 129 alin. (2) lit.c) alin. (6) lit. b) art. 139 alin. (2) şi 196 alin. (1) lit. b) din OUG nr. 57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă vânzarea prin licitaţie publică a unui teren în suprafață de 131 mp, situat pe strada Victoriei, F.N., având datele de identificare  prevăzute în anexa nr.1, imobil aflat în proprietatea privată a oraşului Boldeşti-Scăeni, înscris în CF sub nr. 27733.

Art.2. Se aprobă raportul de evaluare întocmit de CI ENE CONSTANȚA expert contabil evaluator imobiliar, membru corporativ ANEVAR privind stabilirea preţului de circulaţie a imobilului, prevăzut în anexa nr.2.
Art.3. Se aprobă Documentaţia de atribuire privind vânzarea prin licitaţie publică a imobilului prevăzut la art. 1, prevăzută în anexa nr.3.
Art.4. Se aprobă preţul minim de vânzare în cuantum de 3570 euro pentru vânzarea imobilului prevăzut la art. 1.
Art.5.(1) Componenţa Comisiei de organizare şi desfăşurare a licitaţiei se va stabili prin dispoziţia primarului.


(2) Se desemnează domnii consilieri _____________ și ____________, membrii în Comisia de organizare și desfășurare a licitației și respectiv domnul ____________ și domnul  ________________  membrii supleanți.
Art.6. Se împuterniceşte primarul oraşului să semneze contractul de vânzare-cumpărare la notarul public, cu ofertantul declarat câştigător în urma licitaţiei, în condiţiile prezentei hotărâri. 

Art.7. (1) Cumpărătorul va achita integral preţul rezultat în urma licitaţiei, până la data încheierii contractului de vânzare-cumpărare, în lei la cursul stabilit de B.N.R. în preziua plăţii.

 (2) Cumpărătorul va achita costurile generate de elaborarea actelor premergătoare adoptării prezentei hotărâri, precum şi cheltuielile ocazionate de încheierea contractului de vânzare-cumpărare în formă autentică.
(3) Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.8. Prezenta hotărâre se comunică prin grija Serviciului patrimoniu local și monitorizarea serviciilor publice către Serviciul buget, finanţe, contabilitate, impozite şi taxe, resurse umane şi salarizare și Serviciul urbanism și amenajarea teritoriului, cadastru, control comercial și transport local, informatică şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

